Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 239/13/7701	Bardejov, 29.5.2013
EEČ : 2-54-55-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 15.10.2012 až doposiaľ ako otec mal. XXXXX, nar. XXXXX a mal. XXXXX, nar. XXXXX, zverených do výchovy a opatery matky XXXXX, nar. XXXXX, trvale bytom XXXXX, okr. XXXXX,  vo Vyšnom Nemeckom, okr. Sobrance a inde si neplní z nedbanlivosti svoju vyživovaciu povinnosť, ktorá mu vyplýva z rozsudku Okresného súdu v Bardejove č.k. XXXXX zo dňa 11.07.2012, ktorý nadobudol právoplatnosť dňa 06.12.2012, ktorým bol zaviazaný prispievať na výživu pre mal. XXXXX a mal. XXXXX sumou vo výške  100 Eur mesačne, na každé dieťa vždy do 15. dňa v kalendárnom mesiaci vopred k rukám matky maloletej, počnúc od 01.09.2010 do budúcna, čím takto dlhuje spolu na výživnom ku dňu 05.04.2013 sumu vo výške 988 Eur,
lebo zanikla trestnosť činu.

lebo zanikla trestnosť činu

Odôvodnenie:
Uznesením povereného príslušníka PZ, Obvodného oddelenia PZ v XXXXX zo dňa 05.04.2013 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia.

	Poverený príslušník PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX vyplatil dňa 23.04.2013 dlh na výživnom v plnej sume aj za mesiac apríl 2013.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa          § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného v celom rozsahu matke dieťaťa XXXXX tak ako ho zaväzoval rozsudok Okresného súdu XXXXX, sp.zn. XXXXX  zo dňa 11.07.2012, pričom oprávnené osoby mal. XXXXX, nar. XXXXX a mal. XXXXX, nar. XXXXX  neboli vydané nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor